**UGOVOR O PRUŽANJU USLUGA**

Zaključen u Beogradu, \_\_. marta 2022. godine, između:

1. **NACIONALNE ALIJANSE ZA LOKALNI EKONOMSKI RAZVOJ – (NALED),** sa sedištem u Beogradu, ul. Makedonska 30/VII, matični broj: 17646887, koje zastupa Violeta Jovanović, izvršna direktorka (u daljem tekstu: Naručilac)

i

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** sa sedištem u \_\_\_\_\_\_\_\_\_\_\_\_, ul. \_\_\_\_\_\_\_\_\_\_\_\_\_\_\_\_\_\_\_\_, matični broj: \_\_\_\_\_\_\_\_\_\_\_\_\_, koga zastupa \_\_\_\_\_\_\_\_\_\_\_\_\_\_\_\_, (u daljem tekstu: Izvršilac).

**Član 1.**

Izvršilac se obavezuje da za potrebe Naručioca vrši sledeće usluge u okviru okviru projekta Nemačko-srpske razvojne saradnje „**Uspostavljanje platforme za povoljno poslovno okruženje (BFE) u WB6**“, koji sprovodi NALED uz podršku Deutsche Gesellschaft fur Internationale Zusammenarbeit – GIZ :

* 1. **Zadatak 1**: Izrada komunikacione strategije sa akcionim planom.
	Izrada i razvoj detaljne komunikacione strategije sa definisanim ciljnim gurpama, kanalima komunikacije i KPI-ja za svaki kanal/aktivnost, sa posebnim osvrtom na akcioni plan implementacije i digitalnu strategiju komunikacije.
	2. **Zadatak 2**: Osmišljavanje i dizajn vizuelnog identiteta i brending materijala BFE Platforme uključujući BFC SEE Program - roll up (x2), back wall/baner (x1), PPT templejt (x1), Word templejt (x1), templejt za alubond table, templejt za certifikate, brending za BFE&BFC događaj.
	3. **Zadatak 3:** Osmišljavanje i dizajn promo materijala za potrebe projekta – primena vizuelnog identiteta na notese, olovke, papirne kese, zastave; dizajn i priprema za štampu brošure (x1), info listova (x2), web banera za različite namene (jpg/png) i web infografika (x5).
	4. **Zadatak 4**: Priprema mesečnih postova za društvene mreže na osnovu inputa, u skladu sa strategijom komunikacije, što uključuje pripremu i prilagiđavanje vizuala, tekstova, hashtagova i pominjanja za svaku mrežu, prema usvojenoj dinamici objavljivanja, tokom trajanja projekta.

Član 2.

Vremenski okvir za očekivane isporuke je sledeći:

1. **Početni izveštaj** koji opisuje proces razvoja zadataka od 1 do 4, način na koji će se ispuniti ciljevi i nacrt strategije komunikacije.

*Rok za isporuku: početak maja* 2022.g.

1. **Prvi nacrt komunikacione strategije sa akcionim planom** (Zadatak 1)

*Rok za isporuku: početak juna 2022.g.*

1. **Brendiranje** (Zadatak 2) **i dizajn promotivnih materijala** (Zadatak 3)

*Rok za isporuku: početak juna 2022.g.*

1. **Radionica** sa predstavnicima iz GIZ-a, NALED-a i regionalnim partnerima za predstavljanje zadataka 1,2 i 4

*Rok za isporuku: sredina juna 2022*

1. Završni zadaci 1,2 i 3 dostavljeni i odobreni od strane NALED-a, GIZ-a i regionalnih partnera.

*Rok za isporuku: kraj juna 2022.g.*

1. **Mesečni planovi sadržaja za društvene mreže** (Zadatak 4)

 Od jula 2022 do januara 2024.g.

Komunikaciona strategija i akcioni plan treba da budu dostavljeni na engleskom jeziku. Jezik brendiranja BFE/BFC Programa treba da predloži marketinška agencija u dogovoru sa NALED-om.

Opis posla (Terms of Reference) je sastavni deo ovog Ugovora.

**Član 2.**

Naručilac je vlasnik svih materijala koji nastanu u toku realizacije predmeta ovog ugovora i zadržava isključivo pravo njihovog uređivanja i objavljivanja.

**Član 3.**

Za izvršene usluge iz člana 1. ovog ugovora, Izvršilac stiče pravo na naknadu u ukupnom bruto iznosu od \_\_\_\_\_\_\_\_ evra, u skladu sa ponudom koju je poslao na javni poziv za izvršenje ovog posla, a u dinarskoj protivvrednosti, po srednjem kursu NBS na dan fakturisanja.

Izvršilac će biti angažovan na obavljanju usluga u periodu od aprila 2022. godine do januara 2024. godine, prema specifikaciji koja je deo dokumentacije objavljene javnim pozivom.

Izvršilac će na kraju svakog izvršenog zadatka slati Naručiocu izveštaj o izvršenom poslu kao i fakturu za plaćanje za navedeni izvršeni posao.

Naknada će biti uplaćena na račun Izvršioca koji se vodi kod \_\_\_\_\_\_\_\_ banke \_\_\_\_\_\_\_\_\_\_\_-\_\_\_\_ u roku od 7 dana od dana dostavljanja fakture. Uz fakturu, Izvršilac je dužan da dostavi izveštaj sa detaljnom specifikacijom rada (timesheet).

Naknadom su obuhvaćeni svi porezi, kao i troškovi koje Izvršilac može imati u vezi sa izvršenjem posla kao i naknada za prenos prava intelektualne svojine koja bi mogla nastati izvršenjem posla po ovom Ugovoru.

**Član 4.**

Sve informacije koje Izvršilac u toku trajanja ovog ugovora ili u vezi sa njegovim izvršenjem dobije od Naručioca, strateških partnera, privrede, drugih konsultanata, smatraće se poverljivim i Izvršilac je dužan da ih čuva kao poslovnu tajnu, za vreme važenja Ugovora kao i nakon prestanka važenja Ugovora, bez vremenskog ograničenja. Informacije koje su u trenutku sticanja od strane Izvršioca dostupne u javnim knjigama i javnim registrima neće se smatrati poverljivim.

Za vreme važenja Ugovora i nakon toga, Izvršilac neće ni jednu poverljivu informaciju ili njen deo dostaviti, predati ili učiniti dostupnom javnosti ili bilo kom trećem licu, izuzev po zahtevu nadležnog suda, bez prethodne saglasnosti Naručioca. U suprotnom, Izvršilac je u obavezi da Naručiocu naknadi svaku štetu, uključujući i izgubljenu dobit, koju bi Naručilac usled toga mogao pretrpeti.

**Član 5.**

Ovaj ugovor zaključuje se na određeno vreme do 31.01.2024. godine.

Svaka strana ima pravo raskida ovog Ugovora dostavljanjem pisanog obaveštenja drugoj ugovornoj strani, sa otkaznim rokom od minimum 30 dana od dana raskida Ugovora.

**Član 6.**

Eventualne sporove ugovorne strane rešiće sporazumno, a ukoliko to nije moguće nadležan je sud u Beogradu.

**Član 7.**

Ugovor je sačinjen u četiri (4) primerka, od kojih dva (2) pripadaju Izvršiocu, a dva (2) Naručiocu.

Izvršilac: Naručilac:

\_\_\_\_\_\_\_\_\_\_\_\_\_\_\_\_\_\_\_\_\_\_\_­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ Violeta Jovanović

\_\_\_\_\_\_\_\_\_\_\_ Izvršna direktorka